Για άλλες χρήσεις, δείτε: Άρης.
Αυτό το λήμμα αφορά το τμήμα πετοσφαίρισης ανδρών του Α.Σ. Άρη Θεσσαλονίκης.  Για τον αθλητικό σύλλογο, δείτε: Α.Σ. Άρης.  

Ο **Αθλητικός Σύλλογος Θεσσαλονίκης «ο Άρης»** είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 25 Μαρτίου 1914 και είναι από τους μεγαλύτερους αθλητικούς συλλόγους στην Ελλάδα.

Η ομάδα πετοσφαίρισης του Α.Σ. Άρη Θεσσαλονίκης αποτελεί μια από τις πιο ιστορικές ομάδες του ελληνικού βόλεϊ, έχοντας αναδείξει σπουδαίους αθλητές, που στελέχωναν κατά καιρούς την Εθνική Ελλάδας, μεταξύ των οποίων έναν εκ των κορυφαίων Ελλήνων πασαδόρων, τον Θανάση Μουστακίδη.

Ιστορία
-------

### 1964–1990

Ο Άρης συμμετείχε από το 1964 στο Πανελλήνιο Πρωτάθλημα Πετοσφαίρισης. Μετείχε και στο πρώτο πρωτάθλημα της Α΄ Εθνικής το 1968. Πιο συγκεκριμένα, στην πρεμιέρα του Εθνικού Πρωταθλήματος, με προπονητή τον Σωτήρη Ιεροκλή, στις 7 Δεκεμβρίου 1968 νίκησε τον Εθνικό Αθηνών με 3-2. Στα επόμενα χρόνια τη θέση του Σωτήρη Ιεροκλή ανέλαβαν διαδοχικά οι Γιώργος Κοσμάτος (1974), Νότης Λίτσας (1980) και Κώστας Χαριτωνίδης (1984) και σταδιακά η ομάδα καθιερώθηκε από τα μέσα της δεκαετίας του 1980 ως η σπουδαιότερη δύναμη του αθλήματος εκτός Λεκανοπεδίου Αττικής.

Με αφετηρία την χρονιά του 1980 όταν και κατέλαβε την τρίτη θέση στο πρωτάθλημα, ο Άρης ξεκίνησε να χτίζει την ομάδα του μέλλοντος στοχεύοντας την κορυφή. Κοντά στους παλιούς Θανάση Μουστακίδη (είχε μεταγραφεί από το Σουφλί ήδη από το 1979) και Βαγγέλη Κουτσονίκα (μεταγραφή από την Λαμία το 1981), ήρθαν να προστεθούν από τα φυτώρια της ομάδας οι ταλαντούχοι Γιώργος Λυκούδης, Νίκος Δούκας, Δημήτρης Μοδιώτης, Σωκράτης Τζουμάκας και έτσι δημιουργήθηκε ο βασικός κορμός της ομάδας, που άνετα συναγωνίζονταν τις ομάδες της Αθήνας οι οποίες μονοπωλούσαν τους τίτλους.

Ωστόσο, καθαρά οικονομικοί λόγοι ανάγκασαν, (προκειμένου να συντηρηθεί η θρυλική αλλά και δαπανηρή υπερομάδα του μπάσκετ) τον τότε ενιαίο Ερασιτέχνη  Άρη Θεσσαλονίκης να παραχωρήσει τους καλύτερους αθλητές του τμήματος (Ο Μουστακίδης έναντι 32.000.000 δρχ. πήγε το 1987 στον Ολυμπιακό και ένα χρόνο αργότερα ακολούθησε ο Λυκούδης). Αποτέλεσμα αυτής της αγωνιστικής αφαίμαξης ήταν να τερματίζει επί σειρά ετών η ομάδα στην τρίτη θέση πίσω από το δίδυμο της κορυφής, Ολυμπιακό και Παναθηναϊκό.

### 1991–2000

Τελικά το πλήρωμα του χρόνου για τον Άρη ήρθε 10 χρόνια αργότερα, το 1997, όταν μια νέα φουρνιά ταλαντούχων παικτών (Σάκης Χατζηαντωνίου, Βασίλης Μητρούδης, Στέλιος Παπακοσμάς, Μιχάλης Αλεξανδρόπουλος, Λιούμπομιρ Γκάνεφ, Πλάμεν Κονσταντίνοφ, Γιάννης Μέλκας) και με προπονητή τον Κώστα Χαριτωνίδη, οδήγησαν την ομάδα στην κορυφή του ελληνικού βόλεϊ, σπάζοντας για πρώτη φορά στα χρονικά την απόλυτη κυριαρχία των σωματείων των Αθηνών. Η 19η Απριλίου 1997 αποτελεί ημερομηνία ορόσημο τόσο για την ομάδα του Άρη όσο και για το ελληνικό βόλεϊ γενικότερα, καθώς για πρώτη φορά αγωνίστηκαν στον τελικό του πρωταθλήματος δύο ομάδες από την περιφέρεια (Άρης και Ορεστιάδα). Τελικά ο Άρης, μέσα στο κατάμεστο από ένθερμους οπαδούς του κλειστό γήπεδο της Μίκρας, στέφθηκε πρωταθλητής Ελλάδας επικρατώντας πανηγυρικά με 3-0 σετ (15-8, 15-9, 15-6).

Παράλληλα η ομάδα κατέκτησε και το σούπερ καπ επικρατώντας με 3-0 σετ (15-11, 15-6, 15-8) επί του κυπελλούχου Ολυμπιακού στον Βόλο.

Η ριζική ανανέωση που επιχειρήθηκε τα επόμενα χρόνια στο έμψυχο δυναμικό αλλά κυρίως τα έντονα και χρόνια οικονομικά προβλήματα οδήγησαν την ομάδα σε λογικές αυτοσυντηρήσης και πολλούς καλούς παίκτες στην πόρτα της εξόδου. Είναι χαρακτηριστικό ότι τη φανέλλα του Άρη φόρεσαν για κάποιο διάστημα σχεδόν όλοι οι σπουδαίοι παίκτες που κατέκτησαν μετέπειτα τίτλους στην Ελλάδα (Κράβαρικ, Γζουντέλης, Κλέιτον, Σάλμον, Μίλιτς, Μπρουκς, Τζούριτς κτλ).

Αξιοσημείωτο αλλά και ενδεικτικό της ισχύος της ομάδας στο ελληνικό στερέωμα του βόλεϊ είναι το γεγονός ότι ο Άρης έφτασε 6 φορές στον τελικό του Κυπέλλου Ελλάδας, αλλά και συμμετείχε αδιαλείπτως από το 1983 και μέχρι το 1999 στις διεθνείς διοργανώσεις εκπροσωπώντας επάξια τα ελληνικά χρώματα. Συνολικά η ομάδα έδωσε 101 αγώνες στις ευρωπαικές διοργανώσεις, φτάνοντας 2 φορές στο final four του Κυπέλλου Κυπελλούχων Ευρώπης (1993 και 1995).

### 2001–2015

Από το 2000 και έπειτα, η ομάδα του Άρη παρουσίασε καθoδική πορεία, με αποκορύφωμα τον υποβιβασμό στην Α2 Εθνική κατηγορία, μετά τα πλέι-άουτ της σεζόν 2003/04. Μετά από την έβδομη θέση του 2005 και με έναν καταπληκτικό δεύτερο γύρο (10 νίκες, 1 ήττα) κατακτά την δεύτερη θέση το 2006 και προβιβάζεται στην πρώτη κατηγορία. Μετά από τρεις χρονιές στη μέση του βαθμολογικού πίνακα, καταφέρνει το 2010 να μπει στην τετράδα, κατακτώντας ένα από τα πέντε ευρωπαϊκά εισιτήρια για την επόμενη χρονιά.

Το 2011 ο Άρης πραγματοποίησε μέτρια πορεία και κατέλαβε την έβδομη θέση του πρωταθλήματος, αλλά το 2012 κατάφερε να καταταγεί τέταρτος παρ' όλη την μέτρια πορεία που πραγματοποίησε στην κανονική διάρκεια του πρωταθλήματος. Η έκτη θέση που του έδιναν οι 7 νίκες σε 20 αγώνες άλλαξε στα πλέϊ-οφ μετά τις νίκες επί του Π.Α.Ο.Κ. του Γ.Σ. Λαμίας και του Ολυμπιακού, επιτυχία η οποία έδωσε στον Άρη το δικαίωμα συμμετοχής στο Κύπελλο Συνομοσπονδίας για την επόμενη σεζόν.

Το 2013 ο Άρης τερμάτισε στην έκτη θέση του Ελληνικού πρωταθλήματος και έτσι έμεινε εκτός Ευρώπης. Αν και στο τέλος του πρώτου γύρου βρίσκονταν στην δεύτερη θέση της βαθμολογίας κάποιοι τραυματισμοί και η αλλαγή του προπονητή αποσυντόνισαν την ομάδα και βρέθηκε εκτός τετράδας με το τέλος του πρωταθλήματος. Στα πλέι οφ δεν μπόρεσε να περάσει το εμπόδιο του Φοίνικα Σύρου και έτσι παρέμεινε στην έκτη θέση.

Το 2014, ο Άρης τερμάτισε στην δέκατη θέση του ελληνικού πρωταθλήματος και αναγκάστηκε να διεκδικήσει την παραμονή του στην πρώτη κατηγορία μέσω της ψυχοφθόρου διαδικασίας των πλέι-άουτ. Μετά από δύο νίκες εναντίον της Νίκης Αιγινίου και μία εναντίον του Παναθηναϊκού, ο Άρης κατέλαβε την ένατη θέση, με την τελευταία αγωνιστική της διοργάνωσης να μην πραγματοποιείται, αφού Άρης και Παναθηναϊκός είχαν ήδη σωθεί.

Το 2015, μεγάλα οικονομικά προβλήματα αποτέλεσαν τροχοπέδη στο καλό ρόστερ του τμήματος. Η προσθήκη του Πολωνού Μίχαλ Καμίνσκι στην μεταγραφική περίοδο των Χριστουγέννων και η ανάληψη της τεχνικής ηγεσίας από τον Γιάννη Μέλκα, βοήθησαν την ομάδα του Άρη να ξεφύγει της διαδικασίας των πλέι-άουτ, πραγματοποιώντας πέντε νίκες στους τελευταίους επτά αγώνες της κανονικής περιόδου.

Την επόμενη χρονιά, οι "κίτρινοι" ξεκίνησαν με ένα αποκλειστικά ελληνικό ρόστερ, αλλά μετά την περίοδο των Χριστουγέννων η διοίκηση της ομάδας αποφάσισε να μειώσει κατά τις 33% τις αποδοχές των αθλητών, με αποτέλεσμα την αποχώρηση του Ανδρεάδη και τον απογοητευτικό δεύτερο γύρο για τον Άρη, ο οποίος υποβιβάστηκε στην Α2 εθνική κατηγορία.

Τίτλοι
------

* 1 Πρωτάθλημα Ελλάδας: 1997
* 1 Σούπερ Καπ Ελλάδας: 1997
* 6 Πρωταθλήματα Θεσσαλονίκης: 1925, 1927, 1964, 1966, 1967, 1968

Διακρίσεις
----------

* 6 φορές φιναλίστ στο Κύπελλο Ελλάδας: 1989, 1992, 1994 (ανεπίσημη διοργάνωση), 1997, 1998, 2002
* Συμμετοχή σε Final-4 Κυπέλλου Κυπελλούχων Ευρώπης: 1993 (στη Βερόνα, 4η θέση), 1995 (στη Γενεύη, 4η θέση)
* Φιναλίστ Βαλκανικού Κυπέλλου: 2009

Τίτλοι τμημάτων υποδομής
------------------------

* 4 Πανελλήνια πρωταθλήματα εφήβων: 1966, 1981, 1985, 1990
* 7 Πρωταθλήματα Ε.ΠΕ.Σ.Θ. εφήβων: 1979, 1981, 1985, 1989, 1990, 1995, 1996
* 1 Πανελλήνιο πρωτάθλημα παίδων: 1988
* 6 Πρωταθλήματα Ε.ΠΕ.Σ.Θ. παίδων: 1981, 1982, 1988, 1989, 1993, 1994
* 4 Πρωταθλήματα Ε.ΠΕ.Σ.Θ. παμπαίδων: 1987, 1992, 1993, 1998

Σύνθεση ομάδας (2016–2017)
--------------------------

### Πετοσφαιριστές

| Νούμερο | Εθνικότητα | Παίκτης | Ημ/νία Γέννησης | Ομάδα 2015–2016 |
| --- | --- | --- | --- | --- |
| Κεντρικοί |
| **5** |  | Χρήστος Μέλκας | 02/08/1996 | Άρης |
| **7** |  | Γιάννης Παπαϊακώβου | 12/11/1982 | Άρης |
| **9** |  | Χρήστος Χατζηπαραδείσης | 13/09/1992 | Μακεδονικός |
| **14** |  | Βασίλης Χατζηαράπης | 10/07/1997 | Άρης |
| Ακραίοι |
| **1** |  | Αλέξανδρος Ρούσσος | 13/02/1987 | Πήγασος Πολίχνης |
| **8** |  | Ιασων Κανέλλος | 18/09/1990 | ΑΟ Πρέβεζας |
| **10** |  | Δημήτρης Ωρολογάς | 04/05/1983 | Παμβοχαϊκός |
| **18** |  | Μίλτος Τόσκας | 17/01/1993 |  |
| Διαγώνιοι |
| **8** |  | Γιώργος Μωυσίδης | 21/04/1991 | ΜΕΝΤ |
| Πασαδόροι |
| **2** |  | Βίττης Γιάννος | 15/04/1999 | Αίας Ευόσμου |
| **4** |  | Στέλιος Πιπέργιας | 05/01/1985 | Ηρακλής |
| **6** |  | Νίκος Σκαρλατίδης | 11/03/1998 | Ορεστιάδα |
| Λίμπερο |
| **11** |  | Κώστας Κοντοκώστας | 03/08/1995 | Πήγασος Πολίχνης |
| **13** |  | Αλέξανδρος Ρωμαλιάδης | 13/02/1989 | Αίας Ευόσμου |
| **20** |  | Βασίλης Τασιούρας | 24/02/1999 | Άρης |
| Προπονητής |
|  |  | Στέφανος Νανάς |  |  |

### Διοίκηση και τεχνικό επιτελείο

| Επιτελείο |
| --- |
| Πρόεδρος |  Κωνσταντίνος Γαβριηλίδης |
| Τεχνικός Διευθυντής |  Γιάννης Βαρβούτας |
| Τιμ Μάνατζερ |  Δημήτρης Κουτσμανής |
| Προπονητής |  Στέφανος Νανάς |
| Φυσικοθεραπευτής |  Κώστας Μήττας |
| Στατιστικολόγος |  Κώστας Ζαΐμης |
| Φροντιστής |  Δημήτρης Παπαευθυμίου |

Αξιόλογοι πετοσφαιριστές
------------------------

|  |  |  |  |  |
| --- | --- | --- | --- | --- |
| * Τάσος Ωρολογάς
* Κώστας Χαριτωνίδης
* Μιχάλης Αλεξανδρόπουλος
* Νίκος Δούκας
* Βαγγέλης Κουτσονίκας
* Γιώργος Λυκούδης
* Γιάννης Μέλκας
 | * Θανάσης Μουστακίδης
* Σωτήρης Σωτηρίου
* Δημήτρης Μοδιώτης
* Βασίλης Μητρούδης
* Στέλιος Παπακοσμάς
* Κώστας Προύσαλης
* Νίκος Ρουμελιώτης
 | * Δημήτρης Ωρολογάς
* Νίκος Σμαραγδής
* Σωκράτης Τζουμάκας
* Γιάννης Χαριτωνίδης
* Γιάννης Τακουρίδης
* Ανδρέας Ανδρεάδης
* Αντρέι Κράβαρικ
 | * Μάρκο Σάμαρτζιτς
* Μπράνκο Ρόλιτς
* Νέναντ Σιμεούνοβιτς
* Ρίλεϊ Σάλμον
* Φρέντι Μπρουκς
* Λιούμπομιρ Γκάνεφ
* Πλάμεν Κονσταντίνοφ
 | * Ναϊντέν Ναϊντένοφ
* Εβάντρο Γκουέρα
* Μαουρίτσιο Καστελάνο
 |
| Βασίλης Κατσώνης o Billy 12 Χρόνια Προσφοράς ως Αθλητής Βασικός και Διακριθείς και 4 Χρόνια ως Προπονητής. |  |  |  |  |

Αξιόλογοι προπονητές
--------------------

|  |
| --- |
| * Σωτήρης Ιεροκλής
* Γιώργος Κοσμάτος
* Νότης Λίτσας
* Κώστας Χαριτωνίδης
* Ζόραν Γκάετς
 |

Πορεία στην Α' Εθνική Κατηγορία / Α1 Εθνική Κατηγορία / Volley League
---------------------------------------------------------------------

### Κατατάξεις

Ο Άρης είναι μία από τις πέντε ομάδες οι οποίες έχουν κατακτήσει το Ελληνικό πρωτάθλημα. Η πιο επιτυχημένη περίοδος του Άρη είναι από το 1982/83 μέχρι το 1997/98, κατά την οποία περίοδο ο Άρης βρισκόταν ανελλιπώς στην πρώτη τετράδα με αποκορύφωμα την κατάκτηση του, το 1997. Επίσης, το 2004 καταλαμβάνοντας την 11η θέση, ο Άρης υποβιβάστηκε στην Α2 Εθνική κατηγορία, όπου το 2005 βγήκε 7ος και το 2006 κατέκτησε τη 2η θέση και την επάνοδο στην κορυφαία κατηγορία. Με τον υποβιβασμό αυτό, ο Άρης βγήκε από το γκρουπ των τριών ομάδων (μαζί με Παναθηναϊκό και Ολυμπιακό) που δεν είχαν λείψει ποτέ από το κορυφαίο πρωτάθλημα της χώρας.

| Θ. | **69** | **70** | **71** | **72** | **73** | **74** | **75** | **76** | **77** | **78** | **79** | **80** | **81** | **82** | **83** | **84** | **85** | **86** | **87** | **88** | **89** | **90** | **91** | **92** | **93** | **94** | **95** | **96** | **97** | **98** | **99** | **00** | **01** | **02** | **03** | **04** | **05** | **06** | **07** | **08** | **09** | **10** | **11** | **12** | **13** | **14** | **15** | **16** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **1** |  |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **2** |  | **2** |  |  |  |  |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  | **3** |  |  | **3** | **3** | **3** | **3** | **3** | **3** |  |  | **3** | **3** | **3** |  |  |  |  | **3** |  |  |  |  |  |  |  |  |  |  |  | **3** |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |  |  | **4** | **4** |  |  |  |  | **4** |  |  |  |  |  |  |  |  |  |  |  |  |  |  |  |  | **4** |  |  |  |  |
| 5 |  |  |  |  |  | **5** |  | **5** |  | **5** |  |  |  | **5** |  |  |  |  |  |  |  |  |  |  |  |  |  |  |  |  | **5** |  | **5** |  |  |  |  |  |  |  |  |  |  |  |  |  |  |  |
| 6 |  |  |  |  |  |  |  |  | **6** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **6** |  |  |  |  |  | **6** |  |  |  | **6** |  |  |  |
| 7 | **7** |  |  | **7** |  |  | **7** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **7** |  |  |  |  |  | **7** |  |  | **7** |  |  |  |  |  |
| 8 |  |  | **8** |  |  |  |  |  |  |  | **8** |  | **8** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9 |  | **9** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **9** |  |  |  |  |  |  | **9** |  |  |  |  |  |  | **9** | **9** |  |
| 10 |  |  |  |  | **10** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 11 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **11** |  |  |  |  |  |  |  |  |  |  |  | **11** |
| 12 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

### Θέσεις

| Θέση | 1η | 2η | 3η | 4η | 5η | 6η | 7η | 8η | 9η | 10η | 11η | 12η |
| --- | --- | --- | --- | --- | --- | --- | --- | --- | --- | --- | --- | --- |
| Φορές | 1 | 2 | 12 | 4 | 6 | 4 | 6 | 3 | 5 | 1 | 2 | 0 |

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 5 Δεκεμβρίου 2023.
2. ↑  «Βόλεϊ Ανδρών - Α.Σ. ΑΡΗΣ - Επίσημη Ιστοσελίδα». *web.archive.org*. 19 Απριλίου 2015. Ανακτήθηκε στις 4 Ιανουαρίου 2024.
3. ↑  Εφημερίδα Μακεδονία, 30/10/1964, Σελίδα: 6
4. ↑  Εφημερίδα Μακεδονία, 10/12/1968, Σελίδα: 7
5. ↑  Hellenic Volleyball League - Άρης: Σαν σήμερα το έπος του 1997
6. ↑  Η Χρυσή Βίβλος του Super Cup
7. ↑  «Αγωνιστικός απολογισμός 2010-2011» (PDF). Αρχειοθετήθηκε από το πρωτότυπο (PDF) στις 30 Μαρτίου 2012. Ανακτήθηκε στις 30 Μαρτίου 2012.
8. ↑  «Προκήρυξη Volleyleague 2011-2012» (PDF). Αρχειοθετήθηκε από το πρωτότυπο (PDF) στις 13 Μαΐου 2012. Ανακτήθηκε στις 13 Μαΐου 2012.
9. ↑  Βαθμολογία Volleyleague ΟΠΑΠ 2012-13
10. ↑  Βαθμολογία Volleyleague ΟΠΑΠ 2013-14
11. ↑  O Άρης 3-2 τη Λαμία και θέλει ένα βαθμό για να σωθεί
12. ↑  Ο νέος Άρης μόνο με Ελληνες και στόχο την παραμονή
13. ↑  «Χαριτωνίδης: «Δεν ξέρω αν κάποιοι θέλουν να σωθεί ο Άρης. Ο καθένας να πάρει την ευθύνη του»». Αρχειοθετήθηκε από το πρωτότυπο στις 20 Ιανουαρίου 2016. Ανακτήθηκε στις 18 Νοεμβρίου 2016.
14. ↑  Παίρνει Ανδρεάδη ο Φοίνικας Σύρου
15. ↑  Υποβιβάστηκε ο Άρης στο βόλεϊ, παραμονή για τον Ηρακλή - VORIA.gr
16. ↑  Λίστα πρωταθλητών εφήβων Αρχειοθετήθηκε 2013-01-22 στο Wayback Machine. Ιστότοπος volleynews.gr
17. ↑  Λίστα πρωταθλητών παίδων Αρχειοθετήθηκε 2016-03-05 στο Wayback Machine. Ιστότοπος volleynews.gr
18. ↑  Λίστα πρωταθλητών παμπαίδων Αρχειοθετήθηκε 2013-06-18 στο Wayback Machine. Ιστότοπος volleynews.gr
19. ↑  σύνταξης, Ομάδα (8 Σεπτεμβρίου 2016). «Greekvolley.gr - Ο Άρης της νέας σεζόν». *Greekvolley.gr*. Ανακτήθηκε στις 4 Ιανουαρίου 2024.

Πηγές
-----

* *Αθλητικός Σύλλογος ΑΡΗΣ 1914-2004*, Δήμος Θεσσαλονίκης, Κέντρο Ιστορίας Θεσσαλονίκης

Εξωτερικοί σύνδεσμοι
--------------------

* Α.Σ. Άρης Θεσσαλονίκης – Επίσημος ιστότοπος
* Ελληνική Ομοσπονδία Πετοσφαίρισης – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλητικός Σύλλογος Θεσσαλονίκης Άρης |
| --- |
|  |
| Ανδρικά ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Χόκεϊ επί πάγου · Ρόλερ χόκεϊ · Μπολ χόκεϊ · Κόρφμπολ  · Μπέιζμπολ · Καλαθοσφαίριση με αμαξίδιο |
|  |
| Γυναικεία ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Σόφτμπολ |
|  |
| Ατομικά τμήματα | 
Στίβος · Κολύμβηση · Πυγμαχία · Τζούντο · Πάλη · Άρση βαρών · Ποδηλασία · Σκάκι |
|  |
| Πρόεδροι τμημάτων | 
Θόδωρος Καρυπίδης · Λευτέρης Αρβανίτης · Γιάννης Ψηφίδης |
|  |
| Έδρες τμημάτων | 
Γήπεδο Κλεάνθης Βικελίδης · Προπονητικό Κέντρο Νέου Ρυσίου · Αλεξάνδρειο Μέλαθρο · Ποσειδώνειο Κολυμβητήριο · Νέο Γήπεδο Ποδοσφαίρου Άρεως |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Στίβου |
|  |
| Προπονητές | 
Ποδοσφαίρου · Μπάσκετ · Βόλεϊ · Πόλο |
|  |
| Πρόσωπα | 
Λευτέρης Ηλιάδης · Νίκος Αγγελάκης · Γιάννης Αγγέλου · Αλέκος Αλεξιάδης · Κλεάνθης Βικελίδης · Κώστας Βικελίδης · Νικηφόρος Βικελίδης · Παναγιώτης Γιαννάκης · Νίκος Γκάλης · Αγησίλαος Ζωγράφος · Φώτης Ζωγράφος · Γιάννης Ιωαννίδης · Νίκος Καμπάνης · Νίκος Κίτσος · Δημήτρης Κοκολάκης · Ντίνος Κούης · Βασίλης Λυπηρίδης · Μάνθος Ματθαίου · Φαίδων Ματθαίου · Μενέλαος Χατζηγεωργίου · Αλκέτας Παναγούλιας · Χάρης Παπαγεωργίου · Ανέστης Πεταλίδης · Μιχάλης Ρωμανίδης · Λευτέρης Σούμποτιτς · Νίκος Φιλίππου · Άγγελος Χαριστέας · Κώστας Χαριτωνίδης · Λιούμπομιρ Γκάνεφ · Τάσος Τσικάρης |
|  |
| Ντέρμπι | 
Ντέρμπι Άρης - ΠΑΟΚ (ποδόσφαιρο) · Ντέρμπι Άρης - ΠΑΟΚ (μπάσκετ) |
|  |
| Γεγονότα | 
Κύπελλο Κυπελλούχων Ευρώπης 1992–93 · Κύπελλο Κόρατς 1996–97 · EuroCup Challenge 2002–03 |
|  |
| Φίλαθλοι | 
Κοινωνία Μελών Άρη · Ύμνος του Άρη Θεσσαλονίκης · Super 3 · Ιερολοχίτες · Κουκ · Άλκης Καμπανός |
|  |
| Διάφορα | 
Άρης (μυθολογία) · Δήμος Θεσσαλονίκης · Μουσείο Μπάσκετ Άρη |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες Pre League Ανδρών 2023–2024 |
| --- |
|  |
| 
* Α.Ο. Αιγιαλέων
* Α.Ο. Φλοίσβος Παλαιού Φαλήρου
* Α.Π.Σ. Ήφαιστος Φλώρινας
* Α.Σ. Άρης Θεσσαλονίκης
* Α.Σ. Πανερυθραϊκός
* Γ.Σ. Πανιώνιος Σμύρνης
* Μ.Γ.Σ. Εθνικός Αλεξανδρούπολης
* Ν.Γ.Σ. Ηρακλής Θεσσαλονίκης 1908
* Ο.Φ.Η.
 |  |

 |